సియరా
సియరా అనే ముద్దుపేరుతో సుపరిచితమైన సియరా ప్రిన్సెస్ హారిస్ (1985 అక్టోబరు 25 న జన్మించారు)ఒక ప్రముఖ అమెరికన్ రికార్డింగ్ కళాకారిణి, నాట్య కళాకారిణి, నటి మరియు ఫాషన్ మోడల్. టెక్సాస్ లోని ఆస్టిన్లో జన్మించిన ఆమె చిన్నతనం లోనే ప్రపంచమంతా పర్యటించారు. జార్జియా లోని అట్లాంటాలో ఆమె సంగీత జాజ్ ఫా ను కలుసుకున్నారు. అతని సహాయంతో, ఆమె ప్రపంచ వ్యాప్తంగా ఎనిమిది మిలియన్లకు పైగా అమ్ముడు పోయిన లాఫెస్ రికార్డ్స్ కు ఆమోదించి ఒక మహిళా కళాకారిణిగా ఎన్నో విజయాలను సాధించింది. ఆమె ఎన్నో రికార్డ్ లు ప్రపంచ టాప్ 10 జాబితాలో నిలిచాయి.
యునైటెడ్ స్టేట్స్, యునైటెడ్ కింగ్ డం, కెనడా లలో మొట్ట మొదటి స్థానంలో నిలిచి ఎంతో హిట్ సాధించిన గూడీస్తో సియరా తన ప్రయాణాన్ని ప్రారంభించింది. ఆమె తొలి ఆల్బం గూడీస్ పెద్ద విజయాన్ని సాధించి ప్రపంచ వ్యాప్తంగా 5 మిలియన్ కాపీలకు పైగా అమ్ముడు పోయింది. ఈ ఆల్బం మరో రెండు హిట్ లను అందించింది: కెనడాలో ఆమె రెండో నంబర్ వన్, "1,2 స్టెప్" మరియు "ఓహ్" రెండు సంవత్సరాల తర్వాత 2006 లో ఆమె తన రెండో ఆల్బాన్ని విడుదల చేయగాCiara: The Evolution,అందులో లైక్ ఏ బాయ్ అనేది ప్రపంచ వ్యాప్తంగాను, గెట్ అప్ మరియు ప్రామిస్ అనేవి అమెరికా లోను ఎంతో విజయాన్ని సాధించాయి. ప్రపంచ వ్యాప్తంగా దాదాపు రెండు మిలియన్ కాపీలకు పైగా అమ్ముడు పోయిన ఈ ఆల్బం మరో పెద్ద విజయంగా నిలిచింది. సియరా 2009 లో విడుదల చేసిన మూడవ ఆల్బం ఫాంటసీ రైడ్లో లవ్ సెక్స్ మాజిక్ అనే పాత ఎంతో విజయం సాధించింది. ఆమె నాలుగవ ఆల్బం బేసిక్ ఇంస్తింక్ట్ 2010 అక్టోబరు 5 న విడుదల కాబోతుంది. 2010 ఏప్రిల్ 26 న ఈ ఆల్బం నుండి విడుదల చేయబడిన రైడ్ అనే ఒక పాట వింటే ఈ గాయకురాలు మళ్లీ తన పట్టణ మూలాలలోకి వెళ్ళినట్లు కనపడుతుంది.
సియరా టెక్సాస్ లోని ఆస్టిన్లో 1985 అక్టోబరు 25 న జన్మించారు. కార్లటన్ మరియు జాకీ హారిస్ దంపతులకు ఈమె ఏకైక సంతానం. ఆమె తండ్రి యునైటెడ్ స్టేట్స్ ఆర్మీలో పనిచేసేవాడు కావడంతో ఆమె బాల్యం అంతా సియరా జర్మనీ, న్యూయార్క్, ఉతహ్, కాలిఫోర్నియా, ఆరిజోన మరియు నెవడ వంటి పలు ఆర్మీ బేస్ లలో గడిచింది.[1] దీని గురించి మాట్లాడుతూ సియరా, ఈ విధంగా అనేక ప్రాంతాలు తిరుగుతూ స్నేహితులను దూరం చేసుకోవడం తనకు నచ్చనప్పటికీ తన కెరీర్ లో ప్రపంచ వ్యాప్తంగా తిరగాల్సి వచ్చినప్పుడు ఇది కెరీర్ లో ఎంతో ఉపయోగపడిందని చెప్పారు. ఆమె టీనేజ్ లో ఉన్న సమయంలో సియరా మరియు ఆమె కుటుంబం అట్లాంటాలో స్థిరపడింది.[1] రోజు స్కూల్ నుండి తిరిగి రాగానే టెలివిజన్ లో వచ్చే డెస్టినీస్ చైల్డ్ అనే సంగీత కార్యక్రమం చూసి తానూ సంగీతాన్నే కెరీర్ గా చేసుకోవాలని భావించినట్లు[1], మైకేల్ జాక్సన్ నుండి తాను ఎప్పుడు స్ఫూర్తి పొందుతానంటూ ఆమె పేర్కొన్నారు.[2][3]
సియరా టీనేజ్ లో ఉండగానే తన ఇద్దరు స్నేహితురాళ్ళతో కలిసి హియర్సే అనే పేరుతో ఒక ఆడపిల్లల గ్రూప్ను రూపొందించారు. ఈ గ్రూప్ కొన్ని డెమో లు సిద్ధం చేసినప్పటికీ కాలక్రమేణా వారి మధ్యలో మనస్పర్ధలు రావడంతో విడిపోవడం జరిగింది.[1] ఇటువంటి సమస్యలు వచ్చినప్పటికీ సియరా తన లక్ష్యాన్ని చేరుకోవడంలో వెనకడుగు వేయక ఒక పబ్లిషింగ్ డీల్ పై సంతకం చేసి పాటల రచయితగా మారింది. ఆర్ అండ్ బి సింగర్ అయిన ఫన్తాసియా బారినో యొక్క తొలి ఆల్బం ఫ్రీ యువర్ సెల్ఫ్ [1]లో గాట్ మీ వైటింగ్ అనే పాత రాయడం ద్వారా ఆమె తన తొలి విజయాన్ని సాధించింది. ఇలా పాటలు వ్రాస్తుండగానే ఆమె "సంగీత ఆత్మ"గా పిలుచుకునే సంగీత దర్శకుడు జాజ్ ఫా ను ఆమె కలవడం జరిగింది. 2002 లో వీరిద్దరూ కలిసి "1,2 స్టెప్", "థగ్ స్టైల్", "పిక్ అప్ ది ఫోన్" మరియు "లుకింగ్ ఎట్ యు" అనే నాలుగు డెమో లను రికార్డ్ చేయగా అవి అన్ని రెండు సంవత్సరాల తర్వాత ఆమె మొదటి ఆల్బంలో విడుదల అయ్యాయి. వీటిలో మొదటిది దానిలో నుండి విడుదలైన రెండవ సింగిల్ కాగా అది ఎంతో ఘన విజయాన్ని సాధించింది.[1] 2003 లో జార్జియా లోని రివర్దేల్లో ఉన్న రివర్దలే హై స్కూల్ నుండి పట్టభద్రురాలైయింది. దీని తర్వాత జాజ్ ఫా సహాయంతో లాఫెస్ రికార్డ్స్, ఎగ్జిక్యూటివ్, ఎల్.ఏ.రీడ్ ఆల్బంలకు సంతకం చేసింది. అదే సంవత్సరంలో కొంతకాలం తర్వాత ఆమె తన తొలి ఆల్బం ను నిర్మించడం ప్రారంభించింది. 2004 మొదట్లో సీన్ గారేట్ అనే రికార్డ్ నిర్మాతతో కలిసి సియరా ఒక డెమో ను రచించారు. ఈ డెమో లిల్ జోన్ దృష్టిలో పడడంతో "గూడీస్" అనే ఆమె తొలి సింగిల్ అయింది. ఉషర్ యొక్క అంతర్జాతీయ స్త్తాయి హిట్ అయిన "యేహ్"[1] తరహాలో ఉండడంతో ఇది పెద్ద హిట్ అవుతుందని తాను ముందుగానే ఊహించానని లిల్ జాన్ తర్వాత ఒక సందర్భంలో అన్నారు.
2004 సెప్టెంబరు 28 న యునైటెడ్ స్టేట్స్ లో సియరా తన తొలి ఆల్బం గూడీస్ ను విడుదల చేసింది. తొలి వారంలోనే ఈ ఆల్బం మూడవ స్థానంలో నిలిచి 125,000 కాపీలు అమ్ముడు పోయింది. మూడు సింగిల్ లు హిట్ కావడంతో పాటు మూడు మిలియన్ కాపీలకు పైగా అమ్ముడు పోయిన ఈ ఆల్బం RIAA చే 3x ప్లాటినం సర్టిఫికేట్ పొందింది. యునైటెడ్ స్టేట్స్ లో విజయవంతం కావడంతో ఈ ఆల్బం 2005 జనవరి 24 న అంతర్జాతీయంగా విడుదల చేయబడి అన్ని చోట్ల విజయం సాధించి కెనడాలో ప్లాటినం, న్యూజిలాండ్ మరియు యునైటెడ్ కింగ్ డంలో గోల్డ్ సర్టిఫికేట్ లను పొందింది. ఈ రోజు నాటికి ప్రపంచ వ్యాప్తంగా ఈ ఆల్బం ఐదు మిలియన్ లకు పైగా కాపీలు అమ్ముడు పోయింది.
ఈ ఆల్బం మూడు ప్రపంచ వ్యాప్త హిట్ సింగిల్ లను పరిచయం చేసింది. సియారా తొలి సింగిల్ గూడీస్ యునైటెడ్ స్టేట్స్, కెనడా మరియు యునైటెడ్ కింగ్ డం లలో నెంబర్ వన్ స్థానానికి చేరుకోగా ఐర్లాండ్, న్యూజిలాండ్ మరియు జర్మనీ లలో టాప్ టెన్ లో ఒకటిగా ఆస్ట్రేలియాలో టాప్ ట్వంటీలో ఒకటిగా గుర్తింపు పొందింది. మిస్సి ఎల్లైట్ నటించిన "1,2 స్టెప్", లుడక్రిస్ నటించిన "ఓహ్" అనే ఆమె రెండు మరియు మూడవ సింగిల్ లు యునైటెడ్ స్టేట్స్ లో రెండవ స్థానానికి చేరుకోగా అంతర్జాతీయంగా అనేక దేశాలలో టాప్ టెన్ స్థానానికి చేరింది. "1,2 స్టెప్" అనేది ఆస్ట్రేలియా మరియు న్యూజిలాండ్ లలో రెండవ స్థానాన్నిపొందడం, ఐర్లాండ్ మరియు యుకె లలో మొదటి ఐదింటిలో ఒకటిగా ఉండడమే కాక కెనడాలో ఆమె రెండవ నంబర్ వన్ హిట్ గా గుర్తింపు పొంది అంతర్జాతీయంగా అత్యద్భుత విజయం సాధించిన సింగిల్ గా గుర్తింపు పొందింది. "అండ్ ఐ" అనేది కేవలం యునైటెడ్ స్టేట్స్ లోనే విడుదల అయింది. అక్కడ అది కేవలం తొంభై ఆరవ స్థానాన్ని సాధించి అంతకు ముందు వాటితో పోలిస్తే పెద్ద విజయాన్ని నమోదు చేసుకోలేక పోయింది.
ఈ ఆల్బం యొక్క విజయంతో "1,2 స్టెప్" మరియు "వొహ్" ల రీమిక్స్ లు మరియు మరో రెండు సరి కొత్త పాటలతో 2005 జూలై 12 న యునైటెడ్ స్టేట్స్ లో సియరా ఒక EP/DVDGoodies: The Videos & More ను విడుదల చేసింది. యునైటెడ్ కింగ్ డం మరియు కెనడా లలో గూడీస్ అండ్ మోర్ అనే పేరుతో ఇది గూడీస్ కొనసాగింపుగా విడుదల చేయబడింది. ఇది యునైటెడ్ స్టేట్స్ లో RIAA చే ప్లాటినం సర్టిఫికేట్ ను పొందింది. గ్వెన్ స్తేఫని యొక్క హరజుకు లవర్స్ టూర్ 2005లో ఆమె ఆమె తొలి ప్రదర్శన ఇవ్వడమే కాక డిసెంబరు 2005 లో హాలిడే జామ్ టూర్</i>లో కూడా క్రిస్ బ్రౌన్ మరియు బౌ వో లతో కలిసి సియరా పాల్గొని ఈ ఆల్బం లోని పాటలను ప్రదర్శించడం జరిగింది. యునైటెడ్ స్టేట్స్ లో మూడవ స్థానాన్ని పొంది ప్రపంచ వ్యాప్తంగా కూడా ఎంతో విజయాన్ని సాధించిన వాంటెడ్ అనే బో వో ఆల్బం లోని "లైక్ యు" అనే సింగిల్ మరియు ది కుక్ బుక్ అనే ఆల్బం లోని "లూస్ కంట్రోల్" అనే మిస్సి ఎలియట్ సింగిల్ లో కూడా సియరా దర్శనమిచ్చింది.
48 వ గ్రామీ అవార్డ్ సమయంలో "1,2 స్టెప్" కు "ఉత్తమ నూతన ఆర్టిస్ట్", "ఉత్తమ రాప్/సంగ్ కొలాబరేషన్" మరియు "లూస్ కంట్రోల్" కు "ఉత్తమ రాప్ సాంగ్" వంటి నాలుగు నామినేషన్ లు దక్కాయి. మిస్సి ఎలియట్ తో కలిసి "లూస్ కంట్రోల్" కు బెస్ట్ షార్ట్ ఫారం మ్యూజిక్ వీడియో అవార్డు ను ఆమె గెలుచుకున్నారు.[4].
2006 డిసెంబరు 5 Ciara: The Evolution సియరా తన రెండవ ఆల్బాన్ని విడుదల చేసారు. రెండు సంవత్సరాల పాటు అందరి దృష్టిలో పడిన తర్వాత ఆమెలో వ్యక్తిగతంగా వచ్చిన మార్పు ఈ ఆల్బంలో స్పష్టంగా కనిపిస్తుంది.గతంలో కన్నా ఎంతో స్టైలిష్ గా కనపడుతున్న సియరా చిత్రాలతో వచ్చిన ఈ ఆల్బం ఆర్ట్ వర్క్ ఇందుకు ఉదాహరణ. ఈ ఆల్బం లోని అనేక పాటలకు ఆమె సహ రచయితగా, సహ నిర్మాతగా వ్యవహరించడంతో పాటు జాజ్ ఫా, రోడ్నీ జేర్కిన్స్, ఫార్రెల్, బ్రయాన్-మైకేల్ కోక్స్, విలియం మరియు ఇతర అనేక నిర్మాతలతో కలిసి ఆమె పనిచేసారు. యు.ఎస్ బిల్బోర్డ్ 200 చే నంబర్ వన్ గుర్తింపు పొందిన ఈ ఆల్బం ఆమె మొదటి నంబర్ వన్ ఆల్బం అవడమే కాక మొదటి వారంలో 338,000 కాపీలు అమ్ముడు పోయింది. ఈ రోజు వరకు ఇదే మొదటి వారం అమ్మకాలకు సంబంధించిన రికార్డ్.ఈ ఆల్బం అందరిచే మంచి విమర్శలు పొందటమే కాక విడుదల అయిన ఐదు వారాలలోపే యునైటెడ్ స్టేట్స్ లో ప్లాటినం సర్టిఫికేట్ పొందింది. ఈ రోజు వరకు ఈ ఆల్బం ప్రపంచ వ్యాప్తంగా మొత్తం రెండు మిలియన్ కాపీలకు పైగా అమ్ముడు పోయింది.
ఈ ఆల్బానికి ముందు వచ్చినటువంటి చామిలియేనీర్ నటించిన గెట్ అప్ అనే సింగిల్ తర్వాత స్టెప్ అప్ సినిమా సౌండ్ ట్రాక్ కు లీడ్ సింగిల్ గా పనిచేసింది. యునైటెడ్ స్టేట్స్ లో ఈ పాట 7 వ స్థానంతో టాప్ టెన్ పాటలలో ఒకటిగా నిలిచింది. ఈ పాట అంతర్జాతీయంగా రెండవ సింగిల్ గా విడుదలై న్యూజిలాండ్ లో మొదటి ఐదింటిలో ఒకటిగాను జర్మనీలో మొదటి నలభై పాట లలో ఒకటిగాను నిలిచింది. ఈ ఆల్బానికి ముందుగా యునైటెడ్ స్టేట్స్ మొదటి సింగిల్ గా విడుదల అయిన "ప్రామిస్" అక్కడ పదకొండవ స్థానాన్ని పొందింది. "లైక్ ఏ బాయ్" అనే పాట యునైటెడ్ స్టేట్స్ లో రెండవ సింగిల్ గాను యునైటెడ్ కింగ్ డం మరియు ఐరోపాలో మొదటి సింగిల్ గాను విడుదల అయింది. ఇది యునైటెడ్ స్టేట్స్ లో పంతొమ్మిదవ స్థానాన్ని సాధించడమే కాక ఫ్రాన్స్ మరియు స్వీడన్ లలో ఐదవ స్థానాన్ని, జర్మనీ, న్యూజిలాండ్ మరియు యునైటెడ్ కింగ్ డం లలో ఇరవయ్యవ స్థానాన్ని పొంది అంతర్జాతీయంగా కూడా మంచి విజయాన్ని సాధించింది. 50 సెంట్ ను కలిగిన "కాంట్ లీవ్ దెం ఎలోన్" అనే పాట ఈ ఆల్బం నుండి చివరి సింగిల్ గా విడుదల అయి న్యూజిలాండ్ లో మొదటి ఐదింటిలో ఒకటిగాను యునైటెడ్ స్టేట్స్ లో మొదటి నలభైలో ఒకటిగాను నిలిచింది. 2007 చివరిలో "దట్స్ రైట్" అనే పాట ప్రమోషనల్ సింగిల్ గా విడుదల అయింది.
అక్టోబరు 2006 లో ఎవల్యుషన్ టూర్ కు వెళ్ళిన సియరా అప్పటికి రానున్న ఆల్బం లోని పాటలను ప్రదర్శించడం జరిగింది. ఆగస్టు 2007 లో తోటి రికార్డింగ్ ఆర్టిస్ట్ టి.ఐ.తో కలిసి సియరా స్క్రీంఫెస్ట్ 07 టూర్ లో ప్రదర్శనలిచ్చింది. యునైటెడ్ కింగ్ డంలో రిహాన యొక్క గుడ్ గర్ల్ గాన్ బాడ్ టూర్లో ఆమె సహాయ నటిగా కూడా ఉంది. ఫీల్డ్ మాబ్ యొక్క ఆల్బం లైట్ పోల్స్ అండ్ పైన్ ట్రీస్ లోని "సో వాట్" అనే సింగిల్ లో మరియు టిఫ్ఫనీ ఎవాన్స్ యొక్క సెల్ఫ్-టైటిల్డ్ అనే తోలి ఆల్బం లోని సింగిల్ "ప్రామిస్ రింగ్" లోను సియరా నటించింది. వీటిలో మొదటిది యునైటెడ్ స్టేట్స్ లో టాప్ టెన్ లో స్థానాన్ని పొందింది. తన సంగీతానికి తోడు, మే 2006 లో ఎంటివి ఫిల్మ్స్ నిర్మించిన ఆల్ యు హావ్ గాట్ అనే సినిమాతో తన సినీరంగ ప్రవేశం చేసింది సియరా. ఈ సినిమాలో ఒక వాలీబాల్ టోర్నమెంట్ లో పోటీపడుతున్న టీనేజర్ బెక్క విలేగా ఆమె నటించింది. జే-జెడ్ యొక్క రోకవేర్ బట్టలకు ప్రమోటర్ గా పనిచేసిన ఆమె 2007 వేసవిలో వచ్చిన ఐ విల్ నాట్ లూస్ అనే మహిళా ప్రచారానికి ప్రచారకర్తగా కూడా వ్యవహరించింది.[5]
2007 ప్రపంచ సంగీత అవార్డ్ లలో సియరా వరల్డ్స్ బెస్ట్ సెల్లింగ్ ఫిమేల్ ఆర్&బి ఆర్టిస్ట్ అవార్డ్ ను గెలుచుకున్నారు.
సియరా యొక్క మూడవ స్టూడియో ఆల్బం ఫాంటసి రైడ్ మొదట సెప్టెంబరు 2008 లో విడుదల చేయాలని భావించినప్పటికీ అనేక కారణాల వలన ఇది ఆలస్యమై చివరికి మే 2009 లో విడుదల అయింది. యునైటెడ్ స్టేట్స్ లో మొదటి వారంలో ఎనభైఒక్క వేల కాపీలు అమ్ముడు పోయిన ఈ ఆల్బం అక్కడ మూడవ స్థానంలో నిలిచింది. ఈ ఆల్బం ఒక్క యునైటెడ్ స్టేట్స్ లోనే రెండు లక్షల కాపీలు ప్రపంచ వ్యాప్తంగా మూడు లక్షల కాపీలు అమ్ముడు పోయింది.[6]
సెప్టెంబరు 2008 లో టి-పెయిన్ నటించిన "గో గర్ల్" ను సియరా విడుదల చేయగా ఇది ఈ ఆల్బానికి ప్రమోషనల్ రిలీజ్ గా ఉపయోగపడింది. యంగ్ జెజ్జి నటించిన "నెవెర్ ఎవెర్" యునైటెడ్ స్టేట్స్ లో మొదటి సింగిల్ గా విడుదల అయి అక్కడ అరవై ఆరవ స్థానాన్ని పొందింది.[7] జస్టిన్ టింబర్లేక్ నటించిన "లవ్ సెక్స్ మాజిక్" అనే పాట యునైటెడ్ స్టేట్స్ లో ఈ ఆల్బం యొక్క రెండవ సింగిల్ గాను అంతర్జాతీయ స్థాయిలో మొదటి సింగిల్ గాను విడుదల అయింది. యునైటెడ్ స్టేట్స్ లో పదవ స్థానాన్ని ఇండియా, టర్కీ మరియు తైవాన్ లలో మొదటి స్థానాన్ని పొందిన ఈ ఆల్బం ప్రపంచవ్యాప్త విజయాన్ని నమోదు చేసుకుంది. "లైక్ ఏ సర్జన్" అనే పాటను ప్రమోషన్ సింగిల్ గా యునైటెడ్ స్టేట్స్ లోని రేడియో స్టేషన్ లకు పంపగా అది యు.ఎస్ ఆర్&బి హిప్-హోప్ చార్ట్లో యాభై తోమ్మ్మిదవ స్థానాన్ని నమోదు చేసుకుంది. మిస్సి ఎలియట్ నటించిన "వర్క్" అనే రెండవ అంతర్జాతీయ సింగిల్ యుకె, ఆస్ట్రేలియా మరియు ఐర్లాండ్ లలో ఘన విజయాన్ని సాధించింది.
[8] జూలై 2009 లో జే-జెడ్తో కలిసి జే-జెడ్ &సియరా లైవ్ టూర్ ను సియరా నిర్వహించింది. జూన్ 2009 లో ది సర్కస్ స్టారింగ్ బ్రిట్నీ స్పియర్స్ టూర్ బ్రిట్నీ స్పియర్స్ కు సహ నటిగా వ్యవహరించిన సియరా లండన్ లోని ప్రతిష్ఠాత్మక 02 ఎరెనలో ఎనిమిది రాత్రులు ప్రదర్శనలు నిర్వహించింది.[8] నెల్లి యొక్క బ్రాస్ నెక్లెస్ అనే ఆల్బంలోని "స్టెప్డ్ ఆన్ మై జ్" అనే సింగిల్ లోను, ఎన్రిక్ ఇగ్లెసిఅస్ యొక్క గ్రేటెస్ట్ హిట్స్ ఆల్బం లోని అంతర్జాతీయ హిట్ సింగిల్ "టేకింగ్ బాక్ మై లవ్" లోను సియరా కనిపించింది. అక్టోబరు 2008 లో తన ఆల్బం ప్రమోషన్ కు గాను వైబ్ మాగజైన్ కు సియరా ఇచ్చిన ఇంటర్వ్యూ వైబ్ మాగజైన్ వివాదానికి దారితీసింది. అక్టోబరు సంచికలో సియరా నగ్నంగా కనపడినప్పటికీ వైబ్ పత్రిక వారు తన బట్టలకు పూర్తిగా రంగు వేసి నగ్నంగా కనబడేలా చేసారని సియరా వాదించింది. ఎంటివి న్యూస్</i>లో తర్వాత ఆమె తాను ఆ ఫోటోలో బట్టలు వేసుకునే వున్నానని స్పష్టం చేసింది.[9]
సెప్టెంబర్ 2009 లో సియరా తన నాలుగవ స్టూడియో ఆల్బం బేసిక్ ఇన్స్టింక్ట్ నిర్మాణ సన్నాహాలలో ఉన్నట్లు తెలిసింది. ఇది మొదట ఆగష్టు 17,2010 న విడుదల చేయాలని ఆలోచన చేసినప్పటికీ అది సాధ్యం కాక అక్టోబర్ 5 కు పొడిగించడం జరిగింది.[11] ట్రిక్కీ స్టీవార్ట్ మరియు ది డ్రీం సియరా తో కలిసి ఈ ఆల్బం ను నిర్మిస్తున్నారు. ఏప్రిల్ 2010 చివరలో యునైటెడ్ స్టేట్స్ లో లుడక్రిస్[12] నటించిన రైడ్ అనే లీడ్ హిట్ సింగిల్ విడుదల చేయబడింది. బిల్బోర్డ్ ఆర్&బి హిప్-హొప్ సాంగ్స్ చార్ట్ లో ఐదవ స్థానాన్ని చేరిన ఈ పాట సియరా యొక్క 12 వ టాప్ టెన్ హిట్ గా నిలిచింది.ప్రస్తుతం బిల్బోర్డ్ హాట్ 100 లో ఈ పాట నలభై రెండవ స్థానంలో ఉంది.[13]. ఈ లీడ్ సింగిల్ కన్నా ముందు ఆల్బం టైటిల్ సాంగ్ "బేసిక్ ఇన్స్టింక్ట్ (యు గాట్ మి)" కు సంబంధించిన వైరల్ వీడియో ను సియరా విడుదల చేసారు. ది డ్రీం మరియు "గిఫ్టేడ్" లు నటించే "స్పీచ్ లెస్" వంటి పాటలు ఈ ఆల్బం లో ఉండే అవకాశం ఉంది. ఈ ఆల్బం ప్రచారానికి గాను సియరా ఆల్బం కు సంబంధించిన అధికారిక వెబ్ సైట్ ను కూడా ప్రారంభించింది.
మాక్సిం టివి కు ఇచ్చిన ఒక ఇంటర్వ్యూ లో సియరా ఈ ఆల్బం పేరు బేసిక్ ఇన్స్టింక్ట్ అని వెల్లడించారు. ఇదే సమయంలో, జూన్ 2010 లో బ్లూస్ అండ్ సోల్ తో మాట్లాడుతూ నేను నాకు అనిపించిన దానినే నమ్ముతూ గూడీస్ మరియు 1 , 2 స్టెప్ ల రోజులలో ఎక్కడైతే మొదలయ్యానో ఆ ఆర్&బి అర్బన్ బేసిక్స్ కు వెళ్ళాలనే ఉద్దేశ్యంతోనే ఈ ఆల్బం కు బేసిక్ ఇన్స్టింక్ట్ అనే పేరు పెట్టానని తెలిపారు. ఇంతేకాక సంగీతం, ప్రేమ ఇంకా అనేక విషయాలలో తనకు మొదట అనిపించిన దానిని ఎంత ఆలస్యంగా తాను నమ్మానో కూడా ఇందులో వెల్లడవుతుందని ఆమె తెలియ చేసారు.[14][15]
లుడక్రిస్ యొక్క ఏడవ ఆల్బం బాటిల్ ఆఫ్ ది సెక్స్ఎస్ (మార్చ్ 2010) లో హారిస్ నటించనున్నారని రాప్ అప్ తెలియచేసినప్పటికీ ఆల్బం విడుదల అయ్యేసరికి ఈ పాట అందులో లేకుండా పోయింది.[16] అయితే ఆమె ఈ ఆల్బం యొక్క లీడ్ సింగిల్ "హౌ లో" రీమిక్స్ లో మయామీ రాపెర్ పిట్బాల్ తో కలిసి నటించనుంది. దీనితో పాటు మార్చ్ 2010 లో కేవలం యుఎస్ లోనే విడుదల చేయబడిన వుషర్ యొక్క ఆరవ స్టూడియో ఆల్బం రేమాండ్ వెర్సెస్ రేమాండ్ నుండి తీసుకోబడిన ఈ వీడియో రెండవ సింగిల్ "లిల్ ఫ్రీక్" లో హారిస్ నటించారు. వుషర్ యొక్క కొత్త సింగిల్ "హాట్ టాడీ" లో కూడా హారిస్ నటించనుందని అంటున్నారు. వుషర్ యొక్క రాబోయే ఆల్బం వెర్సస్ లో రానున్న ఈ పాటలో జే-జెడ్ కూడా కనిపించనున్నారు.[17]
2005 లో సియరా రాప్ కళాకారుడు బో వో తో డేటింగ్ ప్రారంభించింది. అయితే వారు ఏప్రిల్ 2006 లో విడిపోవడం జరిగింది.[18]
2009 మొదట్లో సియరా విల్హెల్మిన మోడల్స్ అనే మోడలింగ్ ఏజన్సీ తో కొన్ని మిలియన్ డాలర్లకు ఒప్పందాన్ని కుదుర్చుకుంది. ఈ ఒప్పందం పై సంతకం చేసాక ఆమె అనేక మాగజైన్ ల ముఖ్య పేజీ లలో దర్సనమిచ్చింది. దీనికి తోడుగా ఒక కొత్త బట్టల వ్యాపారాన్ని ప్రారంభించాలనే ఆలోచనలో కూడా ఆమె ఉన్నారు. జూన్ 2008 లో చవకైన బట్టల వ్యాపారాన్ని ప్రారంభించే విషయమై ఆమె స్టీవ్&బారీస్ అనే డిపార్ట్మెంట్ స్టోర్ తో చర్చలు కూడా జరిపారు.[19] నవంబర్ 9 ,2009 న "వోగ్" పత్రిక జర్మన్ ఎడిషన్ కు సియరా మోడలింగ్ చేయనున్నదని ప్రకటన కూడా వెలువడింది. జనవరి 2010 లో ఈ మాగజైన్ ఫోటో లు ఆన్ లైన్ లో విడుదల చేయబడ్డాయి.[20] మే 2010 లో సియరా "వోగ్" పత్రిక ఫ్రెంచ్ ఎడిషన్ కు ఫోటో షూట్ చేయగా అదే నెలలో ఆ ఫోటో లు ఆన్ లైన్ లో వెలువడ్డాయి.[21]
నవంబర్ 2009 లో వెరిజోన్ యొక్క స్మార్ట్ ఫోన్ ది ఎల్.జి చాక్లెట్ టచ్ యొక్క పెద్ద మల్టిమీడియా ప్రచారానికి సియరా ప్రచారకర్తగా వ్యవహరించనున్నదని ప్రకటన వెలువడింది.[22] ఈ ప్రచారంలో భాగంగా సియరా చేసిన కమర్షియల్ ఫిలిం లో ఆమె నాట్యంతో పాటు ఆమె సింగిల్ "వర్క్" అనే పాట కూడా ఉన్నది.[22] మార్చ్ 2010 లో అదిదాస్ వొరిజినల్ యొక్క కొత్త ప్రచారానికి సియరా కొత్త స్పోక్స్ పర్సన్ గా వ్యవహరించ నున్నదని అధికారికంగా ధ్రువీకరించబడి ఆ మేరకు ప్రకటన కూడా వెలువడింది. లండన్ లో గత సంవత్సరం జరిగిన షూట్ కు సంబంధించిన ఫోటో లు ఈ మార్చ్ లో ఇంటర్నెట్ లో వెలువడ్డాయి.[23] ఈ నెలలో ఈ ప్రచారానికి సంబంధించి ఇతర ప్రముఖులతో కలిసి సియరా చేసిన ఒక కమర్షియల్ కూడా వెలువడింది.[24]
సెప్టెంబర్ 2008 లో మేరియ కారీ, బియంస్ నోల్స్, మేరీ.జే.బ్లిగ్, రిహన్న,ఫెర్గి,షెరిల్ క్రో, మిలే సిరస్, మెలిస్సా ఈతరిడ్జ్, అస్హన్తి, నటాషా బెదింగ్ ఫీల్డ్, కేషియా కోల్, లియోన లూఇస్, లేంన్ రిమెస్ మరియు కార్రీ అండర్ వుడ్ తో కలిసి సియరా "జస్ట్ స్టాండ్ అప్" అనే పాట ను రూపొందించారు. కాన్సర్ బాధితుల సహాయార్ధం రూపొందించిన ఈ పాట యాన్టోనియో "ఎల్.ఏ" చే ఆలోచన చేయబడింది.తన చిరకాల సృజనాత్మక సహచరుడు కెన్ని "బేబీఫేస్" ఎడ్మండ్స్ తో కలిసి రీడ్ దీనిని నిర్మించాడు. సెప్టెంబర్ 5, 2008 న ఎబిసి, యెన్ బి సి మరియు సిబిఎస్ లలో ఒకే సమయం లో లైవ్ గా ప్రసారం చేయబడిన "స్టాండ్ అప్ టు కాన్సర్" పాటకు ఒకే సమయంలో పదిహేను మంది గాయకులు స్టేజ్ పై ప్రదర్శన ఇవ్వడం జరిగింది. ఈ సింగిల్ నుండి వచ్చిన ఆదాయం అంతా ఫండ్ రైజర్ కు ఇవ్వడం జరిగింది.[25] టెలివిజన్ కు ప్రత్యేకమైన ఈ పాట వలన కాన్సర్ పరిశోధనలకు గాను 100 మిలియన్ డాలర్లు వసూలయ్యాయి.[26] ఈ సింగిల్ ప్రస్తుతం డిజిటల్ డౌన్ లోడ్ ద్వారా అందుబాటులో ఉంది.
నవంబర్ 2008 నుండి సియరా "మేక్ ఎ విష్ ఫౌండేషన్"తో కలిసి పని చేస్తున్నారు. అక్కడ ఒక మానసిక వికలాంగురాలైన పాప "1,2 స్టెప్" పాటకు డాన్స్ నేర్చుకోవాలనే కోరిక తీర్చడంలో సహాయం చేసారు.
గూడీస్ (2004) Ciara: The Evolution (2006) ఫాంటసీ రైడ్ (2009) బేసిక్ ఇన్స్టింక్ట్ (2010)
హెడ్ లైనింగ్ 2006: ది ఎవల్యుషన్ టూర్ 2007: స్క్రీం ఫెస్ట్ '07 (with T.I.) 2009: జే-జెడ్ & సియరా లైవ్ (జే-జెడ్ తో) సహాయక కార్యక్రమాలు 2005: హరజుకు లవర్స్ టూర్ 2005 2007: గుడ్ గర్ల్ గాన్ బాడ్ టూర్[27] 2009: ది సర్కస్ స్టారింగ్ బ్రిట్నీ స్పియర్స్
సంయుక్త రాష్ట్రాలలో మొదటి స్థానానికి చేరుకున్న కళాకారుల జాబితా సియరా అందుకున్న అవార్డులు మరియు నామినేషన్లు
వర్గం:సియరా వర్గం:1985 జననాలు వర్గం:2000 దశకాల గాయకులు వర్గం:2010 దశకంలోని గాయకులు వర్గం:టెక్సాస్ నటులు వర్గం:అమెరికన్ డాన్స్ మ్యూజీషియన్స్ వర్గం:అమెరికన్ డాన్సర్లు వర్గం:అమెరికన్ గాయనీమణులు వర్గం:అమెరికా చలనచిత్ర నటులు వర్గం:అమెరికన్ మ్యూజిక్ వీడియో దర్శకులు వర్గం:అమెరికా పాప్ గాయకులు వర్గం:అమెరికన్ రికార్డ్ నిర్మాతలు వర్గం:అమెరికన్ రిథం అండ్ బ్లూస్ సింగర్స్ వర్గం:ఆంగ్ల-భాష గాయకులు వర్గం:గ్రామీ అవార్డు విజేతలు వర్గం:హిప్ హోప్ సింగర్లు వర్గం:జీవిస్తున్న ప్రజలు వర్గం:టెక్సాస్ సంగీత విద్వాంసులు వర్గం:మిలిటరీ బ్రాట్స్ వర్గం:జార్జియా లోని అట్లాంటా కు చెందినా వారు వర్గం:టెక్సాస్ లోని ఆస్టిన్ కు చెందిన వారు వర్గం:సోనీ BMG కళాకారులు వర్గం:MTV వీడియో మ్యూజిక్ అవార్డుల విజేతలు వర్గం:వరల్డ్ మ్యూజిక్ పురస్కారాల విజేతలు